Diari Oficial de la Generalitat Valenciana


Sumari del DOGV 8754, del 04-03-2020 (2020/836)

Notificació de la sentència dictada en el procediment ordinari número 1324/2017.
--------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/836


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 1324/2017. [2020/836]  
Jorge Cuéllar Otón, lletrat de l'Administració de justícia del Jutjat de Primera Instància núm. 5 d'Elx i del seu partit, faig constar que: en virtut dels acords mitjançant la resolució de hui, dictada en el procediment a què s'ha fet referència, i, atés que es desconeix el domicili o parador actuals d'INRE, SL, i BNP Paribas Real Estate, de conformitat amb el que es disposa a aquest efecte en els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el DOGV, a fi de dur a terme la diligència de notificació, i es testimonia a continuació la resolució objecte de notificació:  
  
  
Judici ordinari núm. 1324/17  
Demandant: Diparo Finanzas, S.L. (Sra. Medina Cuadros).  
Demandats: CAJAMAR (Sr. Tormo Ródenas), BNP Paribas Real Estate, BBVA, S.A. (Sr. Tormo Ródenas), INRE, SL, y Banco Popular Español, SA (Sr. Martínez Hurtado).  
  
«Sentència número 348/18  
  
Elx, 4 de desembre de 2018.  
Encarnación Aganzo Ramón, magistrada jutgessa del Jutjat de Primera Instància núm. 5 d'Elx, he vist aquestes actuacions de judici ordinari, seguides davant d'aquest jutjat amb el número 1324/17, promogudes a instàncies de la mercantil Diparo Finanzas, SA, representada per la procuradora dels tribunals la senyora Elena Medina Cuadros, contra Caja Rural del Mediterráneo, Rural Caja S. Coop. Crédito (CAJAMAR), representada pel procurador dels tribunals el senyor Emigdio Tormo Ródenas i assistida per la lletrada la senyora María Dolores Roca Sánchez; BNP Paribas Real Estate, declarada en rebel·lia; BBVA, SA, representat pel procurador dels tribunals el senyor Emigdio Tormo Ródenas i assistit per la lletrada la senyora Cristina García Meca; INRE, SL, declarat en rebel·lia; i Banco Popular Español, SA, representat pel procurador dels tribunals el senyor Miguel Martínez Hurtado i assistit pel lletrat el senyor Ricardo Martínez Pardo.  
  
Dispositiva:  
Estime la demanda interposada per la mercantil Diparo Finanzas, S.A., representada per la procuradora dels tribunals la senyora Elena Medina Cuadros, contra Caja Rural del Mediterráneo, Rural Caja S. Coop. Crédito (CAJAMAR), representada pel procurador dels tribunals el senyor Emigdio Tormo Ródenas; BNP PARIBAS REAL ESTATE, declarada en rebel·lia, BBVA, S.A., representat pel procurador dels tribunals el senyor Emigdio Tormo Ródenas; INRE, S,, declarat en rebel·lia; i Banco Popular Español, S.A., representat pel procurador dels tribunals el senyor Miguel Martínez Hurtado, declare indivisible la finca objecte del procediment, finca registral número 13.818, sítia al carrer Victoria, número 2, Edificio Puerto Limón de Santa Pola, inscrita en el tom 1.401, llibre 457, foli 147 del Registre de la Propietat de Santa Pola, n'ordene la venda en subhasta pública amb distribució del seu import, amb la deducció prèvia de les despeses judicials de manera proporcional a les quotes de propietat, i condemne els demandats a sotmetre's a aquesta resolució. Tot això, sense condemnar expressament a costes.  
Aquesta sentència és apel·lable, en ambdós efectes, davant de l'Audiència Provincial d'Alacant, dins dels 20 dies següents a la notificació; s'ha d'interposar davant d'aquest jutjat, de conformitat amb la tramitació prevista en els articles 457 i següents de la Llei d'enjudiciament civil, amb la consignació prèvia del depòsit legal.  
Aquesta és la meua sentència, de la qual cal expedir una testimoniança per a unir-la a les actuacions, que pronuncie, mane i signe.  
I, a fi que valga de notificació en deguda forma a INRE, SL, i BNP Paribas Real Estate, expedisc aquest edicte.  
  
Elx, 10 de desembre de 2018.- El lletrat de l'Administració de justícia: Alfonso Marcos Lucero.